
	1.
	Noteikumu konsolidētā versija
29.10. izstrādā digitālās attīstības ceļa karti un atzinumu, nodrošina konsultācijas un mentoringu. Eiropas digitālās inovācijas centra eksperts digitālās attīstības ceļa kartē norāda šo noteikumu 2. pielikumā noteiktās minimālās prasības, nepieciešamības gadījumā pie atbalsta virziena pievienojot papildus nosacījumus;
	Iebildums
Lūdzam papildināt noteikumu projekta anotāciju ar Ministru kabineta 2022. gada 13. septembra noteikumu Nr. 577 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i.  investīcijas "Atbalsts Digitālo inovāciju centru un reģionālo kontaktpunktu izveidei" īstenošanas noteikumi" (turpmāk – Noteikumi) 29.10.apakšpunktā paredzēto grozījumu nepieciešamības un būtības skaidrojumu. 
Spēkā esošais Noteikumu 29.10.apakšpunkts jau noteic, ka Eiropas digitālās inovācijas centrs (turpmāk - EDIC) izstrādā digitālās attīstības ceļa karti, kurā norāda informāciju atbilstoši šo noteikumu 2. pielikuma prasībām. Ar grozījumiem šai normai tiek pievienots nosacījums, ka EDIC var  "nepieciešamības gadījumā pie atbalsta virziena pievienot papildus nosacījumus".
Saskaņā ar Noteikumu 2.2. apakšpunktu digitālās attīstības ceļa karte ir EDIC eksperta padziļināti vadīts un izveidots novērtējums digitālā brieduma testa ietvaros par gala labuma guvējam nepieciešamajām investīcijām digitālās transformācijas veicināšanai. Noteikumu 2.pielikumā jau šobrīd pie katra digitālās attīstības ceļa kartes atbalsta virziena paredzēts sniegt rekomendācijas digitālās transformācijas darbībām. Nav skaidrs, kas ir grozījumā paredzētie "papildus nosacījumi" un, piemēram, kāpēc tādus nevar sniegt jau šobrīd Noteikumu 2.pielikumā minēto rekomendāciju ietvaros.
Tāpat vēršam uzmanību, ka grozījumā paredzētais jēdziens "minimālās prasības" arī nav skaidrs, jo Noteikumu 2.pielikumā minētā karte pēc būtības ir novērtējuma dokuments, nevis prasību uzskaitījums. Līdz ar to nav iespējams viennozīmīgi pateikt, kādas ir 2.pielikuma "minimālās prasības".
Piedāvātā redakcija
-
	Andra Reinfelde (TM)

	2.
	Noteikumu konsolidētā versija
33.1. pievienotās vērtības nodoklis, muitas nodokļi un soda maksājumi;
	Iebildums
Lūdzam papildināt noteikumu projekta anotāciju ar grozījuma nepieciešamības pamatojumu, jo anotācijas 1.3.apakšpunktā šobrīd tāds nav sniegts. Vēršam uzmanību, ka Noteikumu 33.1.apakšpunktā paredzētais grozījums maina atbalsta saņemšanas nosacījumus (paplašina attiecināmo izdevumu pozīcijas). 
Piedāvātā redakcija
-
	Andra Reinfelde (TM)

	3.
	Noteikumu konsolidētā versija
52. Centrālā finanšu un līgumu aģentūra pieņem lēmumu par Eiropas digitālās inovācijas centra atbilstību Komisijas regulas Nr. 651/2014 27. panta nosacījumiem un par finansējuma piešķiršanu Eiropas digitālās inovācijas centram saskaņā ar Komisijas 2013. gada 18. decembra Regulu ES Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013) vai Eiropas Komisijas 2014. gada 27. jūnija Regulu ES Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk - Komisijas regula Nr. 717/2014) vai Eiropas Komisijas 2013. gada 18. decembra Regulu ES Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk - Komisijas regula Nr. 1408/2013), lai sniegtu pakalpojumus gala labuma guvējam saskaņā ar šo noteikumu 32. punktā minētajām izmaksām. Par komercdarbības atbalsta piešķiršanas dienu uzskatāma diena, kad Centrālā finanšu un līgumu aģentūra pieņem lēmumu par komercdarbības atbalsta piešķiršanu.
	Iebildums
Vēršam uzmanību, ka noteikumu projekta 4. punktā piedāvātajā redakcijā papildinājums Noteikumu 52.punktā saturiski dublēs noteikumu projekta 5.punktā izteikto Noteikumu 56.punktu, proti, abas normas noteiks, ka atbalstu Noteikumu 32.punktā minēto EDIC sniegto pakalpojumu izmaksu segšanai sniedz saskaņā Komisijas regulu Nr. 1407/2013 vai Komisijas regulu Nr. 1408/2013.

Aicinām novērst minēto regulējuma dublēšanos.

Tāpat no noteikumu projekta anotācijā minētā pamatojuma var secināt, ka ar noteikumu projekta 4. un 5.punktu paredzēts novērst problēmu, ka Noteikumos šobrīd nav pietiekami skaidri pateikts, kas vērtē Noteikumu 56.punktā minēto nosacījumu izpildi (atbilstību regulām). Aicinām apsvērt, vai minēto problēmu nav vieglāk novērst, piemēram, papildinot Noteikumu 56.punktu ar norādi uz subjektu, kas pieņem attiecīgo lēmumu (CFLA), un negrozīt Noteikumu 52.punktu. Tāpat lūdzam izvērtēt, vai saistībā ar minēto tiesiskās skaidrības nolūkos nav nepieciešams precizēt arī Noteikumu 36.5.apakšpunktu vai 39.1.apakšpunktu.
Piedāvātā redakcija
-
	Andra Reinfelde (TM)

	4.
	Noteikumu konsolidētā versija
36.13. nodrošināt gala labuma guvējiem klātienes vai elektronisku piekļuvi sākotnējam un otrreizējam digitālā brieduma testam un 30 dienu laikā pēc gala labuma guvēja pieprasījuma klātienē vai elektroniski izstrādāt digitālās attīstības ceļa karti;
	Priekšlikums
Lūdzam papildināt noteikumu projekta anotāciju ar grozījuma nepieciešamības pamatojumu, proti, skaidrot, kāpēc nepieciešams sašaurināt piekļuves iespējas sākotnējam un otrreizējam digitālā brieduma testam. Tāpat nav skaidra nepieciešamība papildinājumam “klātienē vai elektroniski izstrādāt digitālās attīstības ceļa karti”.
Piedāvātā redakcija
-
	Andra Reinfelde (TM)



